Ätna
De Ätna ( oder au Mongibello, sizilianisch Mungibeddu oder 'a Muntagna) isch en Vulkan uf de italienische Insle Sizilie.

Mit öpa 3'323 m über Meer isch de Ätna de högsti und aktivsti Vulkan vo Europa. Er liit im Nordoste vo Sizilie, zwüsched Messina und Catania. Am 21. Juni 2013 hät d UNESCO de Ätna i d Liste vom Weltnaturerbi uufgnoo.

Krater 
De Ätna hät vier Gipfelkrater: de Hoptkrater und d „Bocca Nuova“ (nöis Muul), wo 1968 diräkt näbem Hoptkrater entstande isch, dänn au de Nordostkrater vo 1911 und de Südostkrater vo 1979, wo chli absits vom Hoptkrater ligged. Bime Uusbruch vom Ätna chunnt d Lava maistens dur Frakture a de Flanke vom Bärgchegel use und nöd dur d Gipfelkrater. Im Lauf vo de Johrtuusige händ sich drumm öpe 400 Näbekrater bildet.

Di aktuell Höchi vom Ätna chann nöd exakt aagee wärde, wil si sich dur Schlackechegel und zerstörerische Uusbrüch oft änderet. De Gebirgsstock vom Ätna ninnt e Flächi vo rund 1250 Quadratkilometer ii und hät en Umfang vo öpa 250 Kilometer.

Weblink 

 eruptionen.de E umfangrichi Sammlig vo Videos und Animazione vom Ätna, Stromboli usw.

Fuessnoote 

Vulkanismus
Berg (Italie)
Wältnaturerb
Sizilie